টাকা দিচ্ছে কেন্দ্র। অথচ কেন্দ্রকেই পুরোপুরি অন্ধকারে রেখে নতুন প্রকল্প চালুর অভিযোগ কলকাতা পুরসভার বিরুদ্ধে। প্রকল্পের নাম-মহিলা আরোগ্য সমিতি। পুরসভার বিরুদ্ধে দুর্নীতির অভিযোগে সরব বিরোধীরা।
 ওয়েব ডেস্ক: টাকা দিচ্ছে কেন্দ্র। অথচ কেন্দ্রকেই পুরোপুরি অন্ধকারে রেখে নতুন প্রকল্প চালুর অভিযোগ কলকাতা পুরসভার বিরুদ্ধে। প্রকল্পের নাম-মহিলা আরোগ্য সমিতি। পুরসভার বিরুদ্ধে দুর্নীতির অভিযোগে সরব বিরোধীরা। স্বাস্থ্য পরিষেবায় বিশেষ নজর। তারজন্য মহিলাদের বিশেষ টিম তৈরি করছে কলকাতা পুরসভা। প্রকল্পের পোশাকি নাম মহিলা আরোগ্য সমিতি। সদস্যদের নির্বাচন করবেন বরো চেয়ারম্যানরা।কী করবে এই সমিতি? একশো চুয়াল্লিশটি ওয়ার্ডেই কাজ করবে সমিতি। ইতিমধ্যেই ১১, ৫৪ ও ৭৪ ওয়ার্ডে কাজও শুরু করে দিয়েছে তাঁরা।  কিন্তু, পুর স্বাস্থ্যকর্মীরা থাকা সত্ত্বেও মহিলা আরোগ্য সমিতির দরকার কতটা?  প্রশ্ন তুলছেন বিরোধীরা। পুরো প্রক্রিয়া নিয়ে দুর্নীতির অভিযোগ করছেন তাঁরা। তিনটি ওয়ার্ডে ইতিমধ্যে কাজও শুরু করে দিয়েছে মহিলা আরোগ্য সমিতি। বিরোধীদের প্রশ্ন, পুর স্বাস্থ্যকর্মীরা যেখানে রয়েছেন, সেখানে মহিলা আরোগ্য সমিতির প্রয়োজন কোথায়? পুরসভা সূত্রে খবর, মহিলা সমিতির সদস্যদের নির্বাচন করবেন বরো চেয়ারম্যানরা। আর এখানেই দুর্নীতির গন্ধ পাচ্ছেন বিরোধীরা।